 Bí wọn ṣe parí kíka ìbò láwọn ibùdó ìdìbò tí wọn sì ti ilẹkùn gbọngán ibùdó pa tó jẹ wí pé àwọn olùwòye nìkan ló wọlé, ṣe làwọn alátìlẹyìn ẹgbẹ dúró síta tí wọn ń wò lójúu fèrèsé.Ká tó ní ká máà sinmi lórí ètò ìdìbò tí kò ní kọnu-n-kọhọ nínú la gbọ pé ọwọ àwọn olópàá tẹ ọkùnrin kan tó dìbò nígbà mọkàndínláàdọrin ní Kumba tó wà ní ẹkùn Gúsù Ìwọ-Oòrùn Cameroon.Gẹgẹ bí ìròyìn ṣe sọ, nígbà tí wọn dé ibùdó ìdìbò, èèyàn mọkàndínláàdọrin ni wọn bá tó ti dìbò ṣùgbọn wọn kò tilẹ rí arákùnrin kan níbẹ, bẹẹ sì ni kò buwọ rẹ lùwé ìdìbò.Òṣìṣẹ àjọ elétò ìdìbò Cameroon kan ló fi àrídájú ìròyìn yí hàn fún BBC.Olùgbé agbègbè Kumba ọhún kan sọ fún akọròyìn BBC pé alága ibùdó ìdìbò C náà ti wà lọwọ àwọn agbófinró.Ìròyìn wá sọ pé alága ẹgbẹ alátakò, Social Democratic Party ní  Kumba 3 Um Rufus gbá afurasí náà mú pẹlú àpótí ìdìbò tó kún fún ìwé ìtẹka láti ìgbà tí ètò ìdìbò kò tilẹ tíì gbérasọ.Àwọn olùgbé àdúgbò náà sọ fún BBC pé àwọn ń gbọ ìró ìbọn látọdọ àwọn ológun tó wà ní agbègbè náà tí wọn sì ní kí gbogbo èèyàn dojú bo ilẹ.Ní Kumba ní ibùdó ìdìbò kan, ẹgbẹrún lọna mẹtàdínlógún èèyàn ló fẹ dìbò ṣùgbọn bí wọn ṣe bẹrẹ sí ní gbọ ìró ìbọn, wọn ò tilẹ rí tó èèyàn igba rárá láti dìbò.Látàrí èyí, ọnà Kumba ọhún léwu láti ìgbà tí wọn sì ń ṣe ìkọlù sí àwọn òṣìṣẹ àjọ elétò ìdìbò Cameroon. Fún mi ní àkòrí tó dára fún àyọkà yìí. : Cameroon: Àṣírí èèyàn kan tó dìbò ní ìgbà mọkàndínláàdọrin tú, Ọlọpàá gbé e jàǹtò! 